Document ID: 32005R0750

KOMISIJAS REGULA (EK) Nr. 750/2005
(2005. gada 18. maijs)
par valstu un teritoriju nomenklatūru Kopienas ārējās tirdzniecības statistikas un dalībvalstu savstarpējās tirdzniecības statistikas vajadzībām
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. maija Regulu (EK) Nr. 1172/95 par statistiku, kas attiecas uz Kopienas un tās dalībvalstu preču tirdzniecību ar ārpuskopienas valstīm (1), un jo īpaši tās 9. pantu,
tā kā:
(1)
Komisijas 2003. gada 27. novembra Regulā (EK) Nr. 2081/2003 par valstu un teritoriju nomenklatūru Kopienas ārējās tirdzniecības statistikas un dalībvalstu savstarpējās tirdzniecības statistikas vajadzībām (2) noteikta redakcija, kas stājas spēkā 2004. gada 1. janvārī.
(2)
Valstu un teritoriju alfabētiskās kodēšanas pamatā ir spēkā esošais ISO divburtu standarts, ciktāl tas ir saderīgs ar Kopienas tiesību aktu prasībām.
(3)
Lai īstenotu tirdzniecības nolīgumus par tekstilizstrādājumu tirdzniecību, kas noslēgti starp atsevišķām teritorijām un Eiropas Kopienu, ir jānorāda atsevišķi Serbija, Melnkalne un Kosova (kā tas definēts Apvienoto Nāciju Drošības padomes 1999. gada 10. jūnija Rezolūcijā 1244). Tāpat nosacījumos, kas paredzēti Kopienas noteikumos par preču izcelsmes vietas deklarēšanu tirdzniecībā ar trešām valstīm, pieprasīts ieviest specifisku kodu preču Kopienas izcelsmes noteikšanai.
(4)
Tādēļ ir jāizstrādā jauna nomenklatūras redakcija, kurā ņemti vērā šie jauninājumi, kā arī atsevišķu kodu izmaiņas.
(5)
Tomēr ir lietderīgi noteikt pārejas posmu, lai atsevišķas dalībvalstis varētu pielāgoties grozījumiem, kas izdarīti ar Kopienas noteikumiem attiecībā uz ciparu kodu lietojuma pārtraukšanu. Vienkāršošanas nolūkā ir svarīgi, lai šis pārejas posms beigtos brīdī, kad spēkā stājas noteikumi, ar kuriem pārskata noteikumus par vienoto administratīvo dokumentu.
(6)
Šajā regulā paredzētie pasākumi ir saskaņā ar Preču tirdzniecības ar ārpuskopienas valstīm statistikas komitejas atzinumu,
IR PIEŅĒMUSI ŠO REGULU.
1. pants
Valstu un teritoriju nomenklatūras redakcija Kopienas ārējās tirdzniecības statistikas un dalībvalstu savstarpējās tirdzniecības statistikas vajadzībām, kas ir spēkā no 2005. gada 1. jūnija, ir sniegta šīs regulas pielikumā.
2. pants
Šī regula stājas spēkā 2005. gada 1. jūnijā.
Dalībvalstis tomēr var izmantot trīsciparu kodus, kas arī ir norādīti šīs regulas pielikumā, līdz stājas spēkā noteikumi, ar kuriem pārskata 37. un 38. pielikumu Komisijas Regulā (EEK) Nr. 2454/93 (3).
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 18. maijā

Labels: 3
19